<classify> GWIJI wa soka wa Senegal El Hadji Diouf alisema kuwa Salah ni miongoni mwa wachezaji wanne wakubwa wa kuwaangalia katika michuano ya Kombe la Mataifa ya Afrika, Afcon 2019.Diouf aliyasem hayo juzi wakati akielezea nafasi ya timu ya taifa ya Senegal kutwaa taji hilo la Afcon 2019. Michuano hii ya Mataifa ya Afrika imekusanya wachezaji amabo walifanya vizuri wakati wa michuano iliyopita kama vile Nicolas Pepe wa Ivory Coast, ambaye alifunga mabao 22 nchini Ufaransa akiwa na Lille, au mchezaji wa Inter Milan, Keita Balde.Hatahivyo, mshmabuliaji huyo wazamani wa kimataifa wa Senegal alisema kuwa Salah, Hakim Ziyech, Said Mane na Riyad Mahrez ni wa wachezaji wanne wa kuwaangalia wakati wote wa michuano hiyo. Kwa maoni yangu kuna wachezaji wanne. Wa kwanza ni Hakim Ziyech kutoka Morocco. Ni mchezaji mwenye mbinu nyingi. Ni mmoja kati ya wachezaji bora wa Afrika kwa sasa. Kila mtu anazungumza kuhusu Mohamed Salah na Sadio Mané lakini alichofanya Ziyech na Ajax ni kikubwa, alisema Diouf alipozungumza na cafonline.com.Kwa Salah na Mané, makali yao yanaendelea kama nilivyokuwa nacheza dhidi ya Etoo na Drogba. Wote wanaichezea Liverpool, wamefunga mabao 22 kila mmoja na wameshinda taji la Ligi ya Mabingwa wa Ulaya kabla hawajaja hapa. Kushinda Afcon kunakuweka katika nafasi ya kutwaa tuzo ya mchezaji bora wa Caf wa mwaka. Mwisho, Riyad Mahrez wa Algeria.Yuko vizuri na tunajua kuwa Algeria inapocheza vizuri, ni hatari sana, aliongeza. Mmorocco Hakim Ziyech aliweza kutwaa mataji mawili akiwa na Ajax na kuisaidia kufanya vizuri katika michuano ya Ligi ya Mabingwa wa Ulaya, ambako walitolewa katika hatua ya mtoano. Riyad Marhrez, aliisaidia Manchester City kutwaa taji la pili la Ligi kuu, akifunga mabao saba na kusaidia mara nne wakati wakielekea kutwaa ubingwa huo.  <topic>: MICHEZO 